4. Սեփականության վերաբաշխում: Սա մի երևույթ է, որ տարիներ շարունակ հմտորեն կիրառել է ՀՀԿ-ն: Սա մի քաղաքական գործիք է եղել տնտեսվարողների շան հավատարմությունը կամ, որ ավելի ճիշտ է՝ հնազանդությունը պահելու: Տարբեր մեխանիզմներով՝ ՛՛փայ մտնելով՛՛, հարկային լծակներով, ուղղակի հետապնդումներով, կեղծ ու իրական սնանկացումներով, տնտեսության ոլորտների մենաշնորհայնացմամբ, ռեսոուրսների վարչական վերաբաշխումներով, քաղաքացիների ունեցվածքի հանցագործ յուրացումներով, կաշառքներով, պետական գույքի կեղծ աճուրդային վաճառքներով ևլն: Սեփականության բաշխումը և վերաբաշխումը ՀՀԿ-ի սրբազան, մենաշնորհ գործողությունն է: ՀՀՇ-ից սկսված և նոր բարձունքների հասցված: Ես չգիտեմ, թե ներկայումս ինչն է համարում պարոն Սարգսյանը ՛՛ունեցվածի վերաբաշխում՛՛ ասելով, բայց եթե նկատի ունի հանցագործ յուրացումների նկատմամբ իրավական գործընթացները և կողոպուտի մի փոքր մասը բյուջե վերադարձնելու միջոցով հասարակությանը վերադարձնելը՝ ապա պարոն Սարգսյանը երազում է ՀՀԿ-ի երանելի ժամանակների վերադարձը: